હાર્દિકે આગળ કહ્યું હતું કે, ચાલો માની લઉં કે આ મારા વીડિયો છે, પરંતુ જો એવું હોય તો પણ આ મારી અંગત વાત કહેવાય. કોઇના અંગત જીવન પર હુમલો કરવો, જાસૂસી કરવી, અંગત પળોને કેમેરામાં કેદ કરવી એ લોકતંત્ર છે? મારા અંગત જીવન અને અનામતને કોઇ લેવાદેવા નથી. તેણે આગળ કહ્યું કે, આ આંદોલન સાથે મહિલાઓ સૌથી વધુ જોડાયેલી છે. મારી પર તેમનો આશીર્વાદ છે. મહિલાઓના મત ડાયવર્ટ કરવા માટે આ બધુ કરવામાં આવી રહ્યું છે. જ્યારે હાર્દિકનો આવો પહેલો વીડિયો બહાર આવ્યો હતો, ત્યારે પણ તેમણે ટ્વીટ કરી કહ્યું હતું કે, મારું અપમાન કરો, મને ફરક નથી પડતો, પરંતુ ગુજરાતની મહિલાઓનું પણ અપમાન થયું છે.